ธนาคารพาณิชย์มองส่งออกไทยสาหัส
ส่งออกไทยครึ่งแรกของปี 2562 หดตัว -2.9% คาดไทยปีไม่ขยายตัวเลยเลวร้ายสุดหดตัว -3.1%
23 ก.ค. 2562

ส่งออกไทยครึ่งแรกของปี 2562 หดตัว -2.9% คาดไทยปีไม่ขยายตัวเลยเลวร้ายสุดหดตัว -3.1%
ศูนย์วิจัยกสิกรไทย ธนาคารกสิกรไทย มองว่า ส่งออกทองคำพุ่งหนุนส่งออกไทยติดลบน้อยลงในเดือนมิ.ย. 2562 ที่ -2.15% หากหักลบมูลค่าส่งออกทองคำ ภาพรวมส่งออกสินค้าไทยหดตัว 8.7%
ทั้งนี้ ศูนย์วิจัยกสิกรไทยยืนประมาณการส่งออกสินค้าไทยตลอดทั้งปี 2562 ไว้ที่ 0.0% โดยมองว่า ในช่วงครึ่งปีหลังเศรษฐกิตโลกแนวโน้มดีขึ้น จะช่วยประคับประคองการส่งออกสินค้าในช่วงครึ่งปีหลังได้
สำหรับ ประเด็นที่ต้องติดตามในช่วงที่เหลือของปี 2562 ได้แก่ ทิศทางการแข็งค่าของเงินบาทที่ส่งผลต่อความสามารถในการแข่งขัน สภาพภูมิอากาศที่ร้อนและแห้งแล้งจากปรากฏการณ์เอลนีโญที่อาจจะกระทบต่อการส่งออกสินค้าเกษตร รวมไปถึงความไม่แน่นอนในเรื่องสงครามการค้าระหว่างสหรัฐฯ กับจีนในระยะข้างหน้า
ด้านศูนย์วิจัยเศรษฐกิจและธุรกิจ (อีไอซี) ธนาคารไทยพาณิชย์ มองทิศทางเดียวกันว่า มูลค่าการส่งออกไทยเดือน มิ.ย. 2562 หดตัวที่ -2.1% แต่หากหักทองคำ การส่งออกหดตัวถึง -8.7% โดยอีไอซีประเมินว่ามูลค่าการส่งออกทั้งปี 2562 จะหดตัว -1.6% โดยการส่งออกอาจหดตัวได้มากถึง -3.1% ในกรณีเลวร้ายที่สุด จากตัวเลขการส่งออกครึ่งปีแรกที่หดตัว -4.4